gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5103, del 29-09-2005 (2005/10422)

Extracte de la convocatòria d'oposició lliure per cobrir una plaça de tècnic d'Igualtat de Gènere.
--------------------------------------------------------------------------------------------------

### Dades del document

Número de DOGV
:   5103

Data del DOGV
:   29-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10879


Data del document
:   22-09-2005

Organisme emissor
:   Ajuntament de Petrer

Tipus de document
:   Convocatòria

Descriptors 

:   * Manises
    * concurs administratiu
    * administració local
    * treballador social

Extracte de la convocatòria d'oposició lliure per cobrir una plaça de tècnic d'Igualtat de Gènere. [2005/X10531]
  
L'Ajuntament de Petrer (Alacant), convoca oposició lliure per cobrir, dins de la plantilla de funcionaris, una plaça de tècnic d'Igualtat de Gènere, oferta d'ocupació pública de 2004.
  
El termini de presentació d'instàncies serà de vint dies naturals, a partir de l'endemà de la inserció d'aquest anunci en el Boletín Oficial del Estado.
  
Les bases específiques de l'oposició apareixen publicades en el Butlletí Oficial de la Província d'Alacant núm. 214/2005, de 19 de setembre, i s'adverteix que els successius anuncis es publicaran en el BOP esmentat i al tauler d'anuncis de la Corporació.
Diari Oficial de la Generalitat Valenciana


Sumari del DOGV 5009, del 19-05-2005 (2005/5294)

Concurs número CTCM .05/17. Contractació d'assistències tècniques per a la prestació del servici de coordinació de seguretat i salut laboral en les obres de l'Institut Valencià d'Habitatge, SA.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/5294


Data del document
:   06-05-2005

Organisme emissor
:   Institut Valencià d'Habitatge, SA

Tipus de document
:   Concurs

Descriptors 

:   * seguretat en el treball
    * contracte de serveis
    * licitació
    * seguretat i vigilància

Concurs número CTCM ?05/17. Contractació d'assistències tècniques per a la prestació del servici de coordinació de seguretat i salut laboral en les obres de l'Institut Valencià d'Habitatge, SA. [2005/S5294]
  
Objecte: assistències tècniques per a la prestació del servici de coordinació de seguretat i salut laboral en les obres de l'Institut Valencià de Vivenda SA
  
Lots d'adjudicació: s'establixen per a la prestació del servici tres lots d'adjudicació independents corresponent cada lot a una zona geogràfica amb la distribució següent:
  
Zona A comprén Alacant i la seua província excepte Dénia, Xàbia, Gata, Pedreguer, Ondara, L'Estepa i El Verger.
  
Zona B comprén Castelló i la seua província així com la Comarca del Camp de Morvedre.
  
Zona C comprén València i la seua província excepte el Camp de Morvedre, més els pobles exclosos de la Zona A.
  
Pressupost dels contractes: el pressupost de cada contracte ascendix fins a 39.000 euros IVA inclòs per al període d'un any i per a cada zona establida en el present plec.
  
El preu del servici de coordinació en matèria de Seguretat i Salut Laboral de cada obra serà com a màxim l'1,5% del pressupost d'Execució Material de cada projecte per als projectes de fins a 1.000.000 d'euros de PEM i del 1% del pressupost d'execució material per als projectes de més de 1.000.000 d'euros de PEM.
  
Termini d'execució: 12 mesos.
  
Termini de presentació de proposicions: 15 dies naturals, a comptar des de l'endemà a la publicació del present anunci, finalitzant el termini a les 14.00 h de l'últim dia del còmput, o a les 14.00 h del dia següent hàbil, quan l'últim dia de termini coincidisca amb dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en el registre de l'Institut Valencià d'Habitatge, SA, situat a València, carrer En Bou, núm. 9 i 11.
  
Documents d'interés per als licitadors: l'examen dels expedients, podrà realitzar-se a València carrer En Bou núm. 9, els dies d'oficina de 09.00 a 14.00 h, o a través de la pàgina web. de l'IVVSA: www.ivvsa.és. Consultes juridicoadministratives, telèfon 539 764 241, consultes tècniques 882493435.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 4963, del 10-03-2005 (2005/2226)

Notificació a Carmelo Roig Ferragud.
------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2226


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Carmelo Roig Ferragud. [2005/F2226]
  
En relació als tràmits que se seguixen per la Sotssecretaria de la Conselleria de Justícia i Administracions Públiques, per a l'elaboració d'un cens de valencians i valencianes afectats pels supòsits previstos en la Llei 46/1977, de 15 d'octubre, d'Amnistia, es fa constar que, remés l'ofici a l'interessat identificat no ha sigut possible practicar la notificació en el seu domicili.
  
Per això, de conformitat amb allò que s'ha disposat per l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la en el Diari Oficial de la Generalitat Valenciana per a notificar a la interessada susdita, el següent:
  
«Per la present faig acta de recepció de la seua sol·licitud, formalitzada a l'empara del que preveu la Resolució de 16 de gener del 2004, del conseller de Justícia i Administracions Públiques (DOGV núm. 4.675, de 22.01.2004), i en la Resolució de 13 de maig del 2002, del conseller de Justícia i Administracions Públiques (DOGV núm. 4.280, de 27.06.2002), relativa a inclusió en el cens de valencians i valencianes, afectats pels supòsits previstos en la Llei 46/1977, de 15 d'octubre, d'Amnistia, que no hagueren percebut indemnitzacions a l'empara d'allò que s'ha regulat en la disposició addicional divuitena de les lleis de pressupostos de l'estat per a 1990 i 1992.
  
Al respecte vos comunique que, examinada la documentació presentada, esta s'ha de completar en no haver-se acreditat el compliment de tots els requisits establits en les esmentades resolucions del conseller de Justícia i Administracions Públiques.
  
Per això, de conformitat amb allò que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener (LRJPAC), se vos requerix perquè esmeneu la vostra sol·licitud, i presenteu davant de la Sotssecretaria de la Conselleria de Justícia i Administracions Públiques, la documentació que acredite els punts següents:
  
- Acreditació del període de privació de llibertat durant el temps superior a tres anys
  
La referida documentació haurà de presentar-se, en el termini de 10 dies, en el Registre General d'esta conselleria, siti al carrer del Miquelet, número 5, de València (CP 46723), sense perjuí que puga fer-se arribar a esta sotssecretaria de conformitat amb el que preveu l'article 38.4 de la citada LRJPAC.
  
En cas de no aportar-se la documentació requerida en l'indicat termini es tindrà per desistida de la seua sol·licitud, la qual cosa es farà constar en la resolució que es dicte a l'efecte.»
Diari Oficial de la Generalitat Valenciana


Sumari del DOGV 5131, del 09-11-2005 (2005/12214)

RESOLUCIÓ de 20 d'octubre del 2005, de la Secretaria Autonòmica d'Esport, per la qual es publiquen les subvencions concedides en base a l'Orde de convocatòria de subvencions per a l'organització d'activitats per a la formació en l'àmbit de l'activitat física i de l'esport durant l'any 2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5131

Data del DOGV
:   09-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12478


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 20 d'octubre del 2005, de la Secretaria Autonòmica d'Esport, per la qual es publiquen les subvencions concedides en base a l'Orde de convocatòria de subvencions per a l'organització d'activitats per a la formació en l'àmbit de l'activitat física i de l'esport durant l'any 2005. [2005/12751]
  
En compliment d'allò disposat per l'article 18 de la Llei 38/2003, de 17 de novembre, General de Subvencions, es resol donar publicitat a les subvencions concedides pel secretari autonòmic d'Esport, per delegació del conseller de Cultura, Educació i Esport, en la Resolució dictada el 30 de juny del 2005, i que figuren com annexos I i II d'esta resolució.
  
València, a 20 d'octubre del 2005.- El secretari autonòmic d'Esport: David Serra Cervera.
Diari Oficial de la Generalitat Valenciana


Sumari del DOGV 4925, del 17-01-2005 (2004/13697)

Juí número 276/2001. Cèdula de notificació.
-------------------------------------------

### Dades del document

Número de DOGV
:   4925

Data del DOGV
:   17-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/13081


Organisme emissor
:   Jutjat de Primera Instància Número 24 de València

Tipus de document
:   Anunci

Juí número 276/2001. Cèdula de notificació. [2004/F13506]
  
Juí: mesures provisionals derivades de l'admissió a tràmit de la demanda de separació, divorci i nul·litat 276/2001.
  
Part demandant: Patricia Elena Cáceres Oliva.
  
Part demandada: Luis Alberto Zagarra Zagarra Zamalloa.
  
Ángel Olmeda Buendía, secretari del Jutjat número 24 de València, faig saber que en la peça de mesures provisionals que provenen de les actuacions principals de número 276/2001 s'ha dictat la resolució que té el text literal següent:
  
«Part dispositiva de la interlocutòria de data 27 de juliol de 2001: és procedent acordar de forma urgent i en benefici dels menors Luis Alexander i Jessy Zagarra Cáceres, l'atribució a la seua mare, Patricia Elena Cáceres Oliva, la guarda i custòdia dels menors, així com l'ús de l'habitatge familiar. Les altres mesures sol·licitades per la senyora Cáceres Oliva han de ser rebutjades per no ser urgents, i no constar en estes actuacions la seua pertinença. Així ho acorda, mana i firma Ana María Mayor Vañó, magistrada jutgessa de Primera Instància número 24 de València.»
  
«Part dispositiva de la interlocutòria d'aclariment: s'acorda aclarir la Resolució de data 27 de juliol de 2001, en el sentit que la magistrada jutgessa que dicta la resolució és María Mar Fernández Barjau i no Ana María Mayor Vañó, com es va fer constar. Així ho acorde, mane i firme.»
  
Atés el desconeixement de l'actual domicili o residència de la part demandada, per mitjà de la provisió de 17 de desembre de 2004 el jutge, de conformitat amb el que s'establix en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i Diari Oficial de la Generalitat Valenciana, per a portar a efecte la diligència de notificació.
Diari Oficial de la Generalitat Valenciana


Sumari del DOGV 5031, del 20-06-2005 (2005/6896)

Informació pública de les relacions definitives d'aspirants admesos i exclosos al concurs per a la provisió de dos llocs de tècnic d'administració general.
-----------------------------------------------------------------------------------------------------------------------------------------------------------

### Dades del document

Número de DOGV
:   5031

Data del DOGV
:   20-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6896


Organisme emissor
:   Ajuntament de Gandia

Tipus de document
:   Anunci

Informació pública de les relacions definitives d'aspirants admesos i exclosos al concurs per a la provisió de dos llocs de tècnic d'administració general. [2005/M6896]
  
En relació amb el concurs per a la provisió de dos llocs de tècnic d'administració general, per Decret de l'Alcaldia de 13 de juny de 2005, s'ha resolt el següent:
  
Primer
  
Elevar a definitives les relacions d'aspirants admesos i exclosos publicades en el Butlletí Oficial de la Província de València número 124, de 27 de maig de 2005, i Diari Oficial de la Generalitat Valenciana número 5.013, de 25 de maig de 2005.
  
Segon
  
Establir les següents dates, hores i llocs per a l'inici del procés de provisió d'ambdós llocs de treball:
  
Constitució de la comissió de valoració: dia 11 de juliol de 2005, a les 09.00 hores, al saló Laval de la casa consistorial. A continuació es procedirà a la valoració dels mèrits aportats pels aspirants per a ambdós llocs de treball.
  
Inici de la primera intervenció de les entrevistes per a ambdós llocs: dia 14 de juliol de 2005, a les 09.00 hores, al saló Laval de la casa consistorial. La comissió de valoració efectuarà sorteig per a determinar l'orde d'actuació en l'entrevista. Serà públic el resultat del sorteig amb anterioritat a l'inici de la primera intervenció.
  
Així mateix, es fa públic que la composició de la comissió de valoració es va publicar en el mateix Butlletí Oficial de la Província i en el mateix Diari Oficial de la Generalitat Valenciana en què es van publicar les relacions provisionals d'aspirants admesos i exclosos, anteriorment indicades.
Diari Oficial de la Generalitat Valenciana


Sumari del DOGV 5099, del 23-09-2005 (2005/10928)

Informació pública i convocatòria d'alternatives de l'activitat que se cita de declaració d'interès comunitari per a col·locació de plantes ornamentals, en polígon 12, parcel·la 19, 20 i 50, del terme municipal de Torís.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10224


Data del document
:   27-05-2005

Organisme emissor
:   Conselleria de Territori i Habitatge

Tipus de document
:   Convocatòria

Descriptors 

:   * Turís
    * terreny edificable

Informació pública i convocatòria d'alternatives de l'activitat que se cita de declaració d'interès comunitari per a col·locació de plantes ornamentals, en polígon 12, parcel·la 19, 20 i 50, del terme municipal de Torís. [2005/X10344]
  
Per raó del que establix l'article 37 de la Llei 10/2004, de la Generalitat Valenciana, de 9 de desembre, sobre sòl no urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a la instal·lació d'activitat de plantes ornamentals, al polígon 12, parcel·la 19 i altres, del terme municipal de Torís, que promou Luís V. Vilar Montoro, expedient 430/2005.
  
Cosa que fem pública perquè en prengueu coneixement i a l'efecte d'informació pública durant el termini de vint dies hàbils, a partir de l'endemà de la data de la present publicació, als locals de la Comissió Territorial d'Urbanisme de València situats a l'edifici PROP de l'av. Gregori Gea, núm. 27 de València.
Diari Oficial de la Generalitat Valenciana


Sumari del DOGV 4963, del 10-03-2005 (2005/2241)

Notificació a Rosa Ferreduela Ferreduela. Expedient número V-DANU-013/2005.
---------------------------------------------------------------------------

### Dades del document

Número de DOGV
:   4963

Data del DOGV
:   10-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2241


Organisme emissor
:   Institut Valencià d'Habitatge, SA

Tipus de document
:   Anunci

Notificació a Rosa Ferreduela Ferreduela. Expedient número V-DANU-013/2005. [2005/Q2241]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que s'indiquen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, situades a l'avinguda de la Plata, número 50, baixos, de València, en horari de 09.00 a 13.00 hores, de dilluns a divendres, excepte festius, i disposen d'un termini, a tal fi, de 15 dies hàbils.
  
Expedient: V-DANU-013/2005
  
Adjudicatari: Rosa Ferreduela Ferreduela
  
Codi habitatge: 5762496460
  
Adreça: Benimuslem, núm. 22, porta 9
  
Localitat: Alberic
  
Règim de cessió: arrendament
  
Data del plec de càrrecs: 14.02.2005
  
València, 16 de febrer de 2005.- El cap d'administració del Centre de Gestió d'Habitatge Públic de l'Institut Valencià d'Habitatge, SA: José Vicente Pérez Martínez.
  
Institut Valencià de la Joventut
Diari Oficial de la Generalitat Valenciana


Sumari del DOGV 5096, del 20-09-2005 (2005/10356)

Resolució d'1 de setembre de 2005, de l'Ajuntament de Xilxes, referent a la convocatòria per a proveir un lloc de treball de mestre d'Educació Infantil, personal laboral fix.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/10862


Data del document
:   01-09-2005

Organisme emissor
:   Ajuntament de Xilxes

Tipus de document
:   Resolució

Descriptors 

:   * Xilxes
    * ensenyament primari
    * concurs administratiu
    * personal docent
    * administració local

Resolució d'1 de setembre de 2005, de l'Ajuntament de Xilxes, referent a la convocatòria per a proveir un lloc de treball de mestre d'Educació Infantil, personal laboral fix. [2005/A10122]
  
En el Butlletí Oficial de la Província de Castelló número 93, de data 4 d'agost de 2005, es publiquen les bases i el programa de la convocatòria per a cobrir un lloc de treball de mestre d'Educación Infantil, personal laboral fix. La plaça convocada serà proveïda mitjançant oposició lliure.
  
Les sol·licituds per a prendre part en les proves selectives s'han de presentar al Registre General de l'Ajuntament de Xilxes, en el termini de 20 dies naturals comptadors des de l'endemà de la publicació del present edicte en el Boletín Oficial del Estado.
  
Els anuncis successius referents a esta convocatòria es publicaran en el Butlletí Oficial de la Província de Castelló i al tauler d'edictes de l'Ajuntament.
Diari Oficial de la Generalitat Valenciana


Sumari del DOGV 4986, del 15-04-2005 (2005/3745)

Informació pública de l'estudi de detall per a reordenar el volum existent en la parcel·la número 138, del carrer de Jaume I El Conqueridor, en l'àmbit de l'illa delimitada pels carrers de Jaume I El Conqueridor, Doctor Severo Ochoa, Juan de la Cierva, Palamós i plaça de l'Horta. Sòl urbà, zona residencial amb qualificació 15.b.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3745


Organisme emissor
:   Ajuntament del Campello

Tipus de document
:   Anunci

Informació pública de l'estudi de detall per a reordenar el volum existent en la parcel·la número 138, del carrer de Jaume I El Conqueridor, en l'àmbit de l'illa delimitada pels carrers de Jaume I El Conqueridor, Doctor Severo Ochoa, Juan de la Cierva, Palamós i plaça de l'Horta. Sòl urbà, zona residencial amb qualificació 15.b. [2005/F3745]
  
El regidor delegat d'Urbanisme, amb data 26 de juliol de 2004, ha dictat la Resolució número 2.068/2004, per mitjà de la qual s'acorda sotmetre a informació pública, per un termini de 20 dies (descomptant els dissabtes, diumenges i festius), l'estudi de detall de referència, presentat per Antonio Belda Marco, en representació de la mercantil Promociones Barracina, SL, i que té com a objecte reordenar el volum existent en la parcel·la número 138, del carrer de Jaume I El Conqueridor, en l'àmbit de l'illa delimitada pels carrers de Jaume I El Conqueridor, Doctor Severo Ochoa, Juan de la Cierva, Palamós i plaça de l'Horta. Sòl urbà, zona residencial amb qualificació 15.b.
  
Durant l'indicat termini, a comptar a partir del dia següent al de la publicació d'este edicte en el Diari Oficial de la Generalitat Valenciana, es podran presentar les al·legacions que s'estimen pertinents. L'expedient complet romandrà exposat al públic i podrà consultar-se, durant tal termini, en este ajuntament, edifici d'Urbanisme, siti a la plaça de Canalejas, 3, de dilluns a divendres, entre les 10.00 i les 14.00 hores.
  
La qual cosa es publica de conformitat amb el que disposen els articles 46 i 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4923, del 13-01-2005 (2004/13927)

Informació pública de la baixa de l'entitat ABN Amro Equities (Spain), SA, SVB y simultánea alta de ABN Amro Bank, NV sucursal en España com a membre de la Borsa de València.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4923

Data del DOGV
:   13-01-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/13877


Organisme emissor
:   Societat Rectora de la Borsa de Valors de València, SA

Tipus de document
:   Anunci

Informació pública de la baixa de l'entitat ABN Amro Equities (Spain), SA, SVB y simultánea alta de ABN Amro Bank, NV sucursal en España com a membre de la Borsa de València. [2004/S13471]
  
Una vegada culminats els tràmits legals exigits, es comunica que a causa de la reestructuració societària que du a cap el grup ABN Amro en España i com a conseqüència de la cessió global de l'actiu i passiu de ABN Amro Equities (Spain), SA., SVB a favor de l'entitat ABN Amro Bank, NV Sucursal en España, la primera ha causat baixa en la condició de membre d'esta borsa i simultàniament s'ha donat d'alta l'esmentada entitat de crèdit ABN Amro Bank, NV Sucursal en España.
  
València, 27 de desembre de 2004.- El vicepresident i conseller delegat: Manuel Escámez Sánchez.